**Egészségügyi Szakmai Bizottság**

**Kivonat az Egészségügyi Szakmai Bizottság 2016. január 27-i nyilvános ülésének jegyzőkönyvéből**

Az Egészségügyi Szakmai Bizottság 12 igen szavazattal, ellenszavazat és tartózkodás nélkül az alábbi határozatot hozta:

**9/2016. (I.27.) ESzB. sz. határozat**

Az Egészségügyi Szakmai Bizottság az egészségügyben dolgozók 2016. évi kitüntetéséről szóló felhívást, a hozzá tartozó adatlappal együtt elfogadta. A Bizottság felkéri az Egészségügyi és Közszolgálati Osztályt, hogy a felhívást a Polgármesteri Hivatal honlapján, az önkormányzati hetilapban, valamint a Városi Televízió Lapozó c. rovatában 2016. február 29-ig folyamatosan jelentesse meg, továbbá küldje meg az alábbi nem önkormányzati működtetésű, fenntartású egészségügyi intézmények vezetői részére:

1. Markusovszky Egyetemi Oktatókórház,
2. Vas Megyei Kormányhivatal Szombathelyi Járási Hivatal Népegészségügyi Osztály,
3. Országos Mentőszolgálat Nyugat-dunántúli Regionális Mentőszervezet,
4. Vasútegészségügyi Nonprofit Kiemelten Közhasznú Kft.

**Felelős:** dr. Kecskés László, az Egészségügyi Szakmai Bizottság elnöke,

 /a végrehajtásért:

dr. Bencsics Enikő, az Egészségügyi és Közszolgálati Osztály vezetője/

**Határidő:** 2016. február 29.

A kivonat hiteles:

 **/: dr.Kecskés László:/** elnök